ELY-keskuksen ylijohtaja Pekka Häkkinen kertoo, että myrkkyä on päätynyt vesistöihin.

ELY-keskuksen ylijohtajan mukaan Mäntyharjun turmassa rikkoutuneesta vaunusta on vuotanut myrkyllistä ainetta ympäristöön. ONNETTOMUUSTUTKINTAKESKUS

ELY-keskuksen ylijohtaja Pekka Häkkinen kertoo Iltalehdelle, että myrkyllistä, herkästi syttyvää bensiinin lisäaineena käytettävää kemikaalia on vuotanut ympäristöön noin 35 tonnia.

- Myrkkyä on valunut radan sivuojaan ja sitä pitkin radan ali ja metsäojaan ja pieneen lampiketjuun, Häkkinen sanoo.

- Edelleen se on päätynyt siitä isompaan lampeen, ja lopulta se vesireitti päättyy Sarkaveteen, joka on hieman isompi vesistö.

Häkkisen mukaan maasto sekä vesistöt paikalla ovat edelleen jäässä ja roudassa. Täten ei voida vielä varmuudella sanoa, mitä vesistöille on tapahtunut.

- Pelkona on, että vesieläimistölle on käynyt heikosti. Pienissä vesissä tämä tekee varmasti pahaa jälkeä.

Häkkisen luontoon vuotanutta ainetta ei voi puhdistaa, vaan se laimenee ja hajoaa luonnossa ajan myötä itsestään.

Onnettomuuspaikkaa siivotaan edelleen, ja kaikki sunnuntain junaliikenne rataosuudella korvataan busseilla.